WVA

WVA, ook bekend as KV A, is 'n klein enkelkamergrafkelder in die westelike deel van die Vallei van die Konings by Thebe, naby die moderne stad Luxor in Egipte. Dit word verbind met WV22, die nabygeleë grafkelder van Amenhotep III. Dit lê 60 m suid van sy graf, en is in 1845 deur Karl Richard Lepsius ontdek; hy het aangeteken dit bevat erdeware met die naam van 'n koning op. Die grafkelder is in die 1990's weer uitgegrawe deur 'n span van die Waseda-universiteit onder leiding van Sakuji Yoshimura en Jiro Kondo. Hulle het uitgevind dit bevat verskeie flesse en seëlaars, wat daarop dui dat dit gebruik is as bergplek vir surplusgoedere uit Amenhotep se graf. Verwysings Skakels Theban Mapping Project:KV A Hierdie artikel is in sy geheel of gedeeltelik uit die Engelse Wikipedia vertaal.